Birutė (laikraštis)

Birutė (Byrutė) – laikraštis leidžiamas lietuvių naudai, ėjęs 1909–1913 m. Tilžėje, 1920 m. – Klaipėdoje.

Istorija 
Leido ir redagavo Jonas Vanagaitis. Ėjo kartą per 6 savaites, nuo 1911 m. spalio 13 d. – savaitraštis. Iš pradžių spausdintas gotišku šriftu, nuo 1910 m. kai kurie straipsniai spausdinti lotynišku šriftu, nuo 1910 m. Nr. 2 tik lotyniškomis raidėmis, nes leidinys platintas ne tik  Mažojoje Lietuvoje, bet ir Didžiojoje Lietuvoje bei JAV.

Spausdino straipsnius apie Lietuvos istoriją, lietuvių kalbą, lietuvybės išsaugojimą, informavo apie lietuvių draugijos veiklą, lietuvių laikraščius, naujas knygas. Daugelį straipsnių rašė redaktorius Jonas Vanagaitis. Spausdino O. Mauderodės spaustuvė.

Šaltiniai 

Lietuvos savaitraščiai
Tilžės spauda
Klaipėdos spauda